खास ख़बर देश राजनीति राहुल को करना पड़ा नाराज प्रदर्शनकारियों का सामना, ये थी वजह… By आजसमाज ब्यूरो Posted on January 15, 2018 0 second read 0 0 1,109 Share on Facebook Share on Twitter Share on Google+ Share on Reddit Share on Pinterest Share on Linkedin Share on Tumblr रायबरेली। कांग्रेस अध्यक्ष राहुल गांधी को अपने लोकसभा निर्वाचन क्षेत्र अमेठी में नाराज प्रदर्शनकारियों का सामना करना पड़ा। राहुल गांधी की गाडियों का काफिला रायबरेली स्थित सलोन से जैसे ही परसदेपुर के लिए रवाना हुआ, भाजपा के कुछ कार्यकर्ताओं ने उनके खिलाफ नारेबाजी की। भाजपा और कांग्रेस कार्यकर्ताओं के बीच झडप भी हो गयी, जिसके बाद पुलिस को हस्तक्षेप करना पड़ा। रायबरेली से कांग्रेस विधान परिषद सदस्य दीपक सिंह को अपर पुलिस अधीक्षक शेखर सिंह के साथ बहस करते देखा गया। इसके बाद प्रदर्शनकारियों को खदेड़ा गया, जिस पर भाजपा के स्थानीय विधायक दलबहादुर कोरी ने गंभीर आपत्ति व्यक्त की। अमेठी में भी राजीव गांधी चौक पर राहुल को नाराज प्रदर्शनकारियों का सामना करना पड़ा। वह अपने पिता की मूर्ति पर माल्यार्पण नहीं कर सके। भाजपा नेता एवं स्थानीय कारोबारी राजेश 'मसाला' ने राहुल गांधी को लापता सांसद करार देते हुए आरोप लगाया कि उन्होंने अपने ट्रस्ट के लिए किसानों की भूमि हडपी है और अमेठी के विकास की अनदेखी की है।